Diari Oficial de la Generalitat Valenciana


Sumari del DOGV 5965, del 02-03-2009 (2009/2291)

RESOLUCIÓ de 17 de febrer de 2009, de la directora general d'Avaluació, Innovació i Qualitat Educativa i de la Formació Professional, per la que s'autoritzen els projectes dels centres incorporats al programa experimental d'orientació professional durant el curs 2008-2009.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5965

Data del DOGV
:   02-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2291


Data del document
:   17-02-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * València
    * Almassora
    * Ibi
    * Xixona
    * Quart de Poblet
    * Sant Vicent del Raspeig
    * Alacant
    * Aldaia
    * Turís
    * Algemesí
    * Cheste
    * Vilamarxant
    * Cocentaina
    * Elx
    * Vila Joiosa, la
    * Manises
    * Castelló de la Plana
    * Alaquàs
    * Alcoi
    * Mislata
    * centre d'ensenyament
    * ensenyament secundari
    * legislació
    * organització de l'ensenyament
    * alumne
    * alumnat
    * mètode pedagògic

RESOLUCIÓ de 17 de febrer de 2009, de la directora general d'Avaluació, Innovació i Qualitat Educativa i de la Formació Professional, per la que s'autoritzen els projectes dels centres incorporats al programa experimental d'orientació professional durant el curs 2008-2009. [2009/2291]  
Per resolució de 5 de desembre de 2008, de la directora general d'Avaluació, Innovació i Qualitat Educativa i de la Formació Professional (DOCV núm. 5912 de 12.12.2008) es va convocar un programa experimental d'orientació professional en determinats Instituts d'Educació Secundària per a alumnat que finalitze l'educació bàsica durant el curs 2008-2009. El present programa experimental s'inscriu en el marc del Conveni subscrit entre la Generalitat Valenciana i el Ministeri d'Educació, Política Social i Esport per al desplegament de La Llei Orgànica, 2/2006, de 3 de maig d'Educació.  
El programa pretén posar en pràctica accions que afavorisquen en l'alumnat una formació més completa i profunda, que li faça conéixer i valorar un nombre més gran d'opcions formatives i professionals, motivar futurs aprenentatges, millorar la seua inserció professional, desenrotllar una identitat professional amb una major capacitat d'adaptació als canvis productius i afavorir noves expectatives emprenedores. Així com, fomentar fórmules innovadores que ajuden a l'alumnat en la presa de decisions que ha de realitzar en concloure l'educació bàsica per a poder elaborar el seu pla de desenrotllament personal posterior.  
Una vegada valorats els projectes per la comissió establida a este efecte i atenent a l'informe elevat a la directora general d'Avaluació, Innovació i Qualitat Educativa i de la Formació Professional, es fa necessària l'aprovació definitiva dels dits projectes, així com algunes mesures de coordinació i suport als centres.   
Per tot això i en virtut de les competències que li atribuïx el Decret 118/2007, de 27 de juliol, del Consell, pel que s'aprova el reglament orgànic i funcional de la Conselleria d'Educació, i l'Orde de 29 de febrer de 2008, de la Conselleria d'Educació, de desplegament del reglament orgànic i funcional del dit departament, aquesta Direcció General d'Avaluació, Innovació, Qualitat Educativa i de la Formació Professional, resol:  
Primer. Autorització dels projectes  
Autoritzar, durant el curs 2008-2009, la posada en funcionament dels projectes integrats en el programa experimental experimental d'orientació professional Secundària per a alumnat que finalitze l'educació bàsica, així com les ajudes econòmiques corresponents per a portar-los a terme en els centres educatius que s'especifiquen en l'annex I.   
Segon. Realització dels projectes  
1. Els centres autoritzats es comprometen a realitzar els projectes aprovats en aquesta resolució segons els objectius, criteris organitzatius, metodològics i didàctics arreplegats en la Resolució 5 de desembre de 2008 (DOCV núm 5912 de 12.12.2008).  
2. En el cas que algun centre desitge renunciar a la posada en pràctica del projecte aprovat, haurà de comunicar-ho per escrit a Direcció General d'Avaluació, Innovació, Qualitat Educativa i de la Formació Professional en el termini de quinze dies des de la publicació de la present Resolució.  
Tercer. Avaluació  
1. La comissió de valoració, seguiment i avaluació dels projectes constituïda segons la Resolució de 5 de desembre de 2008, realitzarà el seguiment de la posada en pràctica dels projectes a través de visites durant la realització de les accions i l'enviament de qüestionaris d'avaluació parcial.   
2. La comissió remetrà als centres participants un model de memòria així com uns qüestionaris d'avaluació final, que hauran de ser omplits i remesos a la Direcció General d'Avaluació Innovació i Qualitat Educativa i de la Formació Professional de la Conselleria d'EduANNEX I  
Llista definitiva de projectes aprovats i de recursos econòmics extraordinaris per a cada centre.  
Assignació econòmica per a finançar les despeses de les accions proposades de conformitat de les modalitats del programa i les activitats obligatòries establides en la base cinquena i sisena de l'annex II de la Resolució de 5 de desembre de 2008.  
cació amb anterioritat al termini màxim fixat en la comunicació del seu enviament.  
3. La comissió, una vegada realitzat l'estudi de les dades rebudes, elevarà informe final de l'avaluació programa experimental d'orientació professional a la Direcció General d'Avaluació Innovació i Qualitat Educativa i de la Formació Professional.  
Quart. Inspecció  
La Inspecció d'Educació supervisarà, dins de les seues competències, el funcionament correcte d'aquests projectes. Per a això, la comissió de valoració, seguiment i avaluació remetrà una còpia dels projectes aprovats a les direccions territorials d'Educació corresponents.  
Cinqué. Finançament  
1. La Conselleria d'Educació, a través de la Direcció General d'Avaluació, Innovació, Qualitat Educativa i de la Formació Professional, ingressarà als centres les quantitats contingudes en l'annex I per a dur a terme els projectes aprovats durant el curs 2008-2009. Les dites quantitats aniran a càrrec de l'aplicació pressupostària 38.95.477F.791 corresponent a l'aportació del Ministeri d'Educació, Política Social i Esport i de l'aplicació pressupostària 73.97.56.298.91.7 corresponent a la Generalitat Valenciana, per un import global màxim de 30.000 euros.  
2. L'objectiu d'aquesta assignació econòmica, serà la de finançar les despeses, que de forma total o parcial, comporten la realització de les accions proposades de conformitat amb les modalitats del programa i les activitats obligatòries establides en la base cinquena i sisena de l'annex II de la Resolució de 5 de desembre de 2008.  
3. En el cas que algun centre renuncie dins del termini i la forma escaient a la realització i posada en pràctica del seu projecte, li serà anul·lada l'assignació econòmica atorgada.  
DISPOSICIÓ FINAL ÚNICA  
La present Resolució produirà efecte l'endemà de la seua publicació en el Diari Oficial de la Comunitat Valenciana.  
Contra la present Resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà a la seua publicació. Tot això de conformitat amb el que disposen els articles 107, 114 i 115 de la Llei 30/1992 del Règim Jurídic de les Administracions Públiques i del Procediment Administratiu Comú.  
València 17 de febrer de 2009.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.  
  
\* \* \* \* \*  
ANEXO I  
Lista definitiva de proyectos aprobados y de recursos económicos extraordinarios para cada centro  
Asignación económica para financiar los gastos de las acciones propuestas de conformidad de las modalidades del programa y las actividades obligatorias establecidas en la base quinta y sexta del anexo II de la Resolución de 5 de diciembre de 2008.